Jan Penisman het nie net die langste penis in die wêreld nie, hy het 'n merkwaardige penis in elke sin van die woord met haas bonatuurlike magte: Dit (hy?) kan petrol op die braaivleisvuur gooi, help om met 'n trop honde te stap, 'n stoof optel, teken, 'n vlag hys, roomys steel, leeus tem en reddingsoperasies doen. Dit laat Jan ook soos 'n helikopter vlieg. En hy kan pluimbal met homself speel.
Maar die onbeheerbare, bedrywige en slangagtige verlengstuk kry die middeljarige en degerige Jan, soos te verwagte, dikwels in die moeilikheid met sy streke – en dié toevallige ongeluksvoël het nou ook op heel voorspelbare wyse vir 'n hele herrie gesorg wat van Kopenhagen tot Londen en Los Angeles gedebatteer en ontleed word...